
 straipsnis. 
. Šio įstatymo paskirtis – šio įstatymo nustatyta tvarka užtikrinti minimalų darbuotojų apsaugos lygį jų darbdaviui tapus nemokiam, taip pat nustatyti ilgą nepertraukiamo darbo stažą turinčių asmenų papildomas finansines garantijas juos atleidus.
. Šiuo įstatymu įgyvendinamas Europos Sąjungos teisės aktas, nurodytas šio įstatymo priede.

 straipsnis. 
.	Administratorius – Valstybinio socialinio draudimo fondo valdyba prie Socialinės apsaugos ir darbo ministerijos ir jos administravimo įstaigos, vykdančios Garantinio fondo ir Ilgalaikio darbo išmokų fondo administravimą.
.	Darbdavio administratorius – Lietuvos Respublikos įmonių bankroto įstatymo (toliau - Įmonių bankroto įstatymas) nustatyta tvarka paskirtas įmonės administratorius, Lietuvos Respublikos fizinių asmenų bankroto įstatymo (toliau – Fizinių asmenų bankroto įstatymas) nustatyta tvarka paskirtas bankroto administratorius ar asmuo, kitoje valstybėje narėje atliekantis įmonės administratoriaus ar bankroto administratoriaus funkcijas atitinkančias funkcijas.
.	Darbdavys – Lietuvos Respublikos jurisdikcijoje esantis darbdavys, kaip apibrėžta Lietuvos Respublikos darbo kodekso 21 straipsnio 3 dalyje.
.	Ilgalaikis darbas – darbas, kai darbuotojo darbo santykiai su darbdaviu jo atleidimo iš darbo dieną nepertraukiamai tęsiasi daugiau nei penkeri metai iki jis atleidžiamas iš darbo. 
.	Ilgalaikio darbo išmoka – tai ilgalaikio darbo pasibaigimo atveju suteikiama papildoma finansinė garantija atleistam darbuotojui.
.	Ilgalaikio darbo išmokų fondas – valstybės išteklių fondas, skirtas kaupti lėšas, reikalingas pagal šį įstatymą mokamoms ilgalaikio darbo išmokoms mokėti.
.	Įmokos  – darbdavių mokamos šiame įstatyme nustatytos Įmokos.
.	Įmokų administratorius – Valstybinio socialinio draudimo fondo valdyba prie Socialinės apsaugos ir darbo ministerijos ir kitos Valstybinio socialinio draudimo fondo administravimo įstaigos. 
.	Įmokų mokėtojas – darbdavys, mokantis šiame įstatyme nustatytas Įmokas.
.	Garantinis fondas – valstybės išteklių fondas, skirtas kaupti lėšas, reikalingas užtikrinti šiame įstatyme nustatytų garantijų darbuotojams jų darbdaviui tapus nemokiam vykdymą.
.	Realus atleidimas iš darbo – atvejis, kai tarp darbdavio ir jo atleisto iš darbo darbuotojo per trijų mėnesių laikotarpį po atleidimo nėra sudaroma nauja darbo sutartis.
.	Taryba – Garantinio fondo ir Ilgalaikio darbo išmokų fondo priežiūros organas, sudarytas iš darbdavių organizacijų, profesinių sąjungų organizacijų ir Vyriausybės atstovų.


 SKYRIUS


 straipsnis. 
. Šiame įstatyme numatytos garantijos darbuotojams jų darbdavio nemokumo atveju užtikrinamos:
) Lietuvos Respublikoje įsteigtų juridinių asmenų, išskyrus biudžetines įstaigas, politines partijas, profesines sąjungas, religines bendruomenes ir bendrijas, taip pat fizinių asmenų, ūkininkų ir kitų fizinių asmenų, kurie verčiasi individualia veikla, kaip ji apibrėžta Lietuvos Respublikos gyventojų pajamų mokesčio įstatyme, kurių pagrindinių turtinių interesų vieta yra Lietuvos Respublikoje (toliau – fizinis asmuo), dėl kurių pradėtas Lietuvos Respublikos įstatymuose numatytas bankroto procesas, darbuotojams;
) kitų Europos Sąjungos valstybių narių arba kitų Europos ekonominės erdvės valstybių (toliau – valstybės narės) juridinių asmenų ar kitų organizacijų, dėl kurių pradėti Lietuvos Respublikos įstatymuose numatytam bankroto procesui tolygūs nemokumo procesai, padalinių, įsteigtų Lietuvos Respublikoje, darbuotojams;
) Lietuvos Respublikoje neįsisteigusių valstybių narių juridinių asmenų, kitų organizacijų ir jų padalinių, fizinių asmenų, kurių pagrindinių turtinių interesų vieta yra kitoje valstybėje narėje, kurie atitinkama veikla verčiasi ne mažiau kaip dviejų valstybių narių teritorijose ir dėl kurių pradėti Lietuvos Respublikos įstatymuose numatytam bankroto procesui tolygūs nemokumo procesai, darbuotojams, kurie nuolat dirba Lietuvos Respublikoje.
. Jeigu šio straipsnio 1 dalies 1 ir 2 punktuose nurodyti juridiniai asmenys, valstybių narių juridinių asmenų ar kitų organizacijų padaliniai, fiziniai asmenys atitinkama veikla verčiasi ne mažiau kaip dviejų valstybių narių teritorijose, šis įstatymas taikomas jų darbuotojams, kurie nuolat dirba Lietuvos Respublikoje.
. Juridinių asmenų, kitų organizacijų ir jų padalinių, fizinių asmenų, nurodytų šio straipsnio 4 dalyje (toliau – darbdaviai), kurie atitinkama veikla verčiasi ne mažiau kaip dviejų valstybių narių teritorijose, darbuotojai laikomi nuolat dirbančiais Lietuvos Respublikoje, jeigu jie Lietuvos Respublikoje faktiškai vykdo pagrindinius įsipareigojimus darbdaviui. Jeigu neįmanoma nustatyti, ar darbuotojas nuolat dirba Lietuvos Respublikoje, laikoma, kad darbuotojas dirba valstybėje narėje, kurioje yra jo darbovietė.
. Sprendžiant dėl nemokumo procesų, pradėtų kitoje valstybėje narėje, lygiavertiškumo Lietuvos Respublikos įstatymuose numatytam bankroto procesui, atsižvelgiama į kitoje valstybėje narėje priimtus sprendimus dėl nemokumo procesų, kurie nurodyti 2000 m. gegužės 29 d. Tarybos reglamento (EB) Nr. 1346/2000 dėl bankroto bylų (OL 2004 m. specialusis leidimas, 19 skyrius, 1 tomas, p. 191), su paskutiniais pakeitimais, padarytais 2011 m. birželio 9 d. Tarybos įgyvendinimo reglamentu (ES) Nr. 583/2011 (OL 2011 L 160, p. 52), A priede. 
. Garantijos darbuotojams jų darbdavio nemokumo atveju užtikrinamos darbuotojams, dirbusiems iki teismo nutarties iškelti bankroto bylą arba kreditorių susirinkimo nutarimo bankroto procedūras vykdyti ne teismo tvarka priėmimo dienos, neatsižvelgiant į tai, ar jų darbo santykiai tęsiasi, ar darbo sutartis baigėsi darbo santykius reglamentuojančių teisės aktų nustatyta tvarka, taip pat neatsižvelgiant į darbo sutarties rūšį.
. Garantijos darbuotojams jų darbdavio nemokumo atveju užtikrinamos skiriant ir mokant išmokas iš Garantinio fondo.

 straipsnis. 
. Garantinis fondas yra valstybės išteklių fondas, skirtas užtikrinti garantijas darbuotojams jų darbdaviui tapus nemokiam.
. Garantinį fondą administruoja Valstybinio socialinio draudimo fondo valdyba prie Socialinės apsaugos ir darbo ministerijos ir jos įgaliotos Valstybinio socialinio draudimo fondo administravimo įstaigos.
. Garantinis fondas administruojamas vadovaujantis Lietuvos Respublikos Konstitucija, šiuo ir kitais įstatymais, Garantinio fondo nuostatais ir kitais teisės aktais.
. Garantinio fondo nuostatus tvirtina Vyriausybė.

 straipsnis. 
. Garantinio fondo lėšas sudaro:
) darbdavių, nurodytų šio straipsnio 3 dalyje, įmokos;
)delspinigiai, palūkanos ir baudos už netinkamą įmokų į Garantinį fondą mokėjimą;
) lėšos, gautos iš darbdavių Administratoriaus reikalavimams tenkinti;
) fizinių ir juridinių asmenų, kitų organizacijų ir jų padalinių savanoriškos įmokos;
) pajamos už investuotas laikinai laisvas Garantinio fondo lėšas;
) kitos teisėtai gautos lėšos.
. Garantinio fondo lėšos kaupiamos ir saugomos Lietuvos Respublikos valstybės iždo (toliau – valstybės iždas) bendrojoje sąskaitoje.
. Į Garantinį fondą 0,2 procentų dydžio įmokas nuo darbuotojams, kuriems taikomi Lietuvos Respublikos socialinio draudimo teisės aktai, Lietuvos Respublikos valstybinio socialinio draudimo įstatymo nustatyta tvarka apskaičiuotų pajamų, nuo kurių skaičiuojamos valstybinio socialinio draudimo įmokos, moka:
) Lietuvos Respublikoje įsteigti juridiniai asmenys, jų filialai ir atstovybės išskyrus biudžetines įstaigas, politines partijas, profesines sąjungas, religines bendruomenes ir bendrijas, taip pat Lietuvos banką;
) fiziniai asmenys;
) valstybių narių juridinių asmenų padaliniai, įsteigti Lietuvos Respublikoje.
. Laikinai laisvas Garantinio fondo lėšas valdo ir sprendimus dėl šių lėšų investavimo finansų ministro nustatyta tvarka priima Lietuvos Respublikos finansų ministerija (toliau – Finansų ministerija), garantuodama, kad reikalingos investuotos lėšos, taip pat investavimo metu gautos pajamos būtų laiku grąžinamos į valstybės iždo bendrąją sąskaitą išmokų iš Garantinio fondo skyrimo tęstinumui užtikrinti. Laikinai laisvomis Garantinio fondo lėšomis laikomos valstybės iždo bendrojoje sąskaitoje esančios Garantinio fondo lėšos, kurios laikinai neskiriamos išmokoms iš Garantinio fondo, nenaudojamos banko operacijoms ir išlaidoms, susijusioms su šio įstatymo 4 straipsnio 1 dalyje nurodytų paraiškų parengimu, taip pat Garantinio fondo administravimo ir laikinai laisvų Garantinio fondo lėšų investavimo išlaidoms apmokėti.
. Jeigu išmokoms iš Garantinio fondo mokėti Garantiniame fonde trūksta lėšų, Tarybos sprendimu išmokoms iš Garantinio fondo gali būti naudojamos lėšos iš Ilgalaikio darbo išmokų fondo. Garantinio fondo išmokoms panaudota Ilgalaikio darbo išmokų fondo lėšų suma turi būti atkurta iš Garantinio fondo įmokų.

 straipsnis. 
. Garantinio fondo lėšos naudojamos šioms iki paraiškos skirti lėšas iš Garantinio fondo (toliau – paraiška) pateikimo Administratoriui dienos darbuotojams neišmokėtoms išmokoms:
) darbuotojui priklausantis darbo užmokestis, bet ne didesnis kaip užpraeitą kalendorinį ketvirtį, buvusį prieš darbuotojo atleidimo dieną, priskaičiuotų darbuotojui su darbo santykiais susijusių pajamų, nuo kurių skaičiuojamos valstybinio socialinio draudimo įmokos, 3/4 sumos ir neviršijantis kalendorinio ketvirčio, einančio prieš nutarties iškelti bankroto bylą arba kreditorių susirinkimo nutarimo bankroto procedūras vykdyti ne teismo tvarka priėmimo dienos mėnesį, Lietuvos statistikos departamento skelbiamų trijų šalies ūkio vidutinių mėnesinių bruto darbo užmokesčių sumos. Kai užpraeitą kalendorinį ketvirtį, buvusį prieš darbuotojo atleidimo dieną, priskaičiuotų darbuotojui su darbo santykiais susijusių pajamų, nuo kurių skaičiuojamos valstybinio socialinio draudimo įmokos, suma yra mažesnė už tris minimaliąsias mėnesines algas arba tokios sumos nebuvo, išmokos darbo užmokesčio įsiskolinimui atlyginti dydis laikomas lygus trijų minimaliųjų mėnesinių algų sumai;
) piniginė kompensacija už nepanaudotas kasmetines atostogas, neviršijanti vienos minimaliosios mėnesinės algos;
) išeitinė išmoka, numatyta Lietuvos Respublikos darbo kodekso 140  62 straipsnyje, 300 straipsnio 4 dalyje ar Lietuvos Respublikos įmonių bankroto įstatymo (toliau – Įmonių bankroto įstatymas) 19 straipsnio 2 dalyje, neviršijanti dviejų minimaliųjų mėnesinių algų sumos;
) apmokėjimas už prastovą, neviršijantis vienos minimaliosios mėnesinės algos;
) Lietuvos Respublikos žalos atlyginimo dėl nelaimingų atsitikimų darbe ar susirgimų profesine liga laikinojo įstatymo nustatytas žalos atlyginimas dėl nelaimingų atsitikimų darbe ar susirgimų profesine liga, kai ši prievolė šioje dalyje nurodyto įstatymo nustatyta tvarka nepereina valstybei.
. Skiriant šio straipsnio 1 dalyje nurodytas išmokas, Įmonių bankroto įstatymo nustatyta tvarka paskirto darbdavio administratorius prašymu, Garantinio fondo lėšos naudojamos:
) kredito pervedimams dėl išmokų iš Garantinio fondo pervedimo į darbuotojų asmenines sąskaitas Lietuvos Respublikoje ar kitose valstybėse narėse įregistruotose kredito įstaigose (filialuose) apmokėti pagal atitinkamų kredito įstaigų (filialų) įkainius. Jeigu išmokos iš Garantinio fondo pervedamos į darbuotojų asmenines sąskaitas kitose negu Lietuvos Respublikoje ar kitose valstybėse narėse įregistruotose kredito įstaigose (filialuose), su šių išmokų pervedimu susijusios išlaidos atlyginamos iš jų gavėjui skirtų išmokų iš Garantinio fondo. Jeigu kredito pervedimui apmokėti naudojamos Garantinio fondo lėšos, kai išmokos iš Garantinio fondo pervedamos į darbuotojų asmenines sąskaitas kitose negu Lietuvos Respublikoje ar kitose valstybėse narėse įsteigtose kredito įstaigose (filialuose), viršija darbuotojui skirtų išmokų iš Garantinio fondo sumą, išmokos iš Garantinio fondo šiam darbuotojui nepervedamos;
) išlaidoms, susijusioms su paraiškų parengimu (darbdavio administratoriaus darbo daliniu apmokėjimu), apmokėti, kai bankroto byla nagrinėjama supaprastinto bankroto proceso tvarka. Šių išlaidų apmokėjimo tvarką ir dydžius (atsižvelgus į darbdavio administratoriaus darbo apimtį, paraiškos sudėtingumą, darbuotojų skaičių ir kita), neviršijančius trijų minimaliųjų mėnesinių algų sumos, nustato Vyriausybė ar jos įgaliota institucija.
. Garantinio fondo lėšos taip pat naudojamos Garantinio fondo administravimo išlaidoms apmokėti Garantinio fondo nuostatuose nustatyta tvarka ir laikinai laisvų Garantinio fondo lėšų investavimo išlaidoms apmokėti finansų ministro nustatyta tvarka.
. Garantinio fondo lėšos taip pat naudojamos Ilgalaikio darbo išmokų fondo lėšų sumai, susidariusiai dėl šio įstatymo 5 straipsnio 5 dalyje susidariusios priežasties, atkurti.

 straipsnis. 

. Išmokų iš Garantinio fondo dydis skaičiuojamas pagal teismo nutartimi ar kreditorių susirinkimo nutarimu patvirtintus darbuotojų reikalavimus, susijusius su darbo santykiais, apskaičiuotus pagal personalo ir buhalterinės apskaitos dokumentus ir susidariusius iki teismo nutarties iškelti bankroto bylą ar kreditorių susirinkimo nutarimo bankroto procedūras vykdyti ne teismo tvarka priėmimo dienos ir už laikotarpį, ne ilgesnį kaip du mėnesiai nuo teismo nutarties iškelti bankroto bylą ar kreditorių susirinkimo nutarimo bankroto procedūras vykdyti ne teismo tvarka priėmimo dienos. Išmokos, numatytos šio įstatymo 4 straipsnio 1 dalies 2 ir 3 punktuose, skaičiuojamos nutraukiant darbo sutartį.

. Kai darbdavio administratorius pateikia pagrindimą dėl šio straipsnio 1 dalyje nurodytų dokumentų, pagal kuriuos apskaičiuojamos išmokos iš Garantinio fondo, nebuvimo, bet yra duomenų, patvirtinančių darbuotojų teisę gauti su darbo santykiais susijusią išmoką iš Garantinio fondo, jiems skiriamos Garantinio fondo lėšos, kurių suma sudaro ne daugiau kaip tris minimaliąsias mėnesines algas.
. Apskaičiuojant iš Garantinio fondo skiriamas lėšas, taikomas minimaliosios mėnesinės algos dydis, galiojantis teismo nutarties iškelti bankroto bylą arba kreditorių susirinkimo nutarimo bankroto procedūras vykdyti ne teismo tvarka priėmimo dieną.

 straipsnis. 
. Garantinio fondo lėšos, kai darbdavys neturi pakankamai nuosavų lėšų atsiskaityti su darbuotojais, kurių reikalavimai yra patvirtinti teismo nutartimi ar kreditorių susirinkimo nutarimu, skiriamos pagal darbdavio administratoriaus Administratoriui pateiktą paraišką. 
. Paraiškoje nurodoma darbdavio įsiskolinimų darbuotojams suma, prašoma skirti išmokų iš Garantinio fondo suma, darbuotojų, kuriems prašoma skirti išmokas iš Garantinio fondo, sąrašai ir jiems prašomų skirti išmokų iš Garantinio fondo pagal išmokų rūšis suma, prašomos skirti lėšos kredito pervedimams apmokėti, taip pat nurodomos išlaidos, susijusios su paraiškos parengimu, ir kiti Garantinio fondo nuostatuose nurodyti būtini duomenys ir pridedami dokumentai sprendimui dėl Garantinio fondo lėšų skyrimo priimti. Už paraiškoje nurodytų duomenų atitiktį personalo ir buhalterinės apskaitos dokumentams darbdavio administratorius atsako Įmonių bankroto įstatymo arba Fizinių asmenų bankroto įstatymo nustatyta tvarka.
. Darbdavio administratorius paraišką Administratoriui pateikia per vieną mėnesį nuo teismo nutarties patvirtinti kreditorių reikalavimus įsiteisėjimo dienos ar kreditorių susirinkimo nutarimo patvirtinti kreditorių reikalavimus priėmimo dienos. 
. Administratorius ne vėliau kaip per vieną mėnesį nuo paraiškos gavimo dienos išnagrinėja paraišką ir priima sprendimą dėl Garantinio fondo lėšų skyrimo. Jeigu turi būti taikoma šio straipsnio 5 dalis, per dvidešimt dienų nuo paraiškos gavimo dienos išnagrinėjus paraišką sprendimo projektas kitą darbo dieną turi būti pateiktas Tarybai pritarimui. Taryba ne vėliau kaip per 5 darbo dienas nuo sprendimo projekto iš Administratoriaus gavimo dienos priima sprendimą dėl pritarimo sprendimo projektui dėl Garantinio fondo lėšų skyrimo. Tokiu atveju, sprendimas dėl Garantinio fondo lėšų skyrimo priimamas per 2 darbo dienas nuo Tarybos sprendimo priėmimo.
. Išmokos iš Garantinio fondo neskiriamos:
) darbuotojui, kuriam pačiam arba kartu su jo artimaisiais giminaičiais ar sutuoktiniu ne mažiau kaip vienus metus per pastaruosius 24 mėnesius  iki teismo nutarties iškelti bankroto bylą ar kreditorių susirinkimo nutarimo bankroto procedūras vykdyti ne teismo tvarka priėmimo dienos nuosavybės teise priklausė daugiau kaip 50 procentų įmonės akcijų (dalių, pajų);
) darbuotojui, kuriam išmokos, analogiškos šio įstatymo 4 straipsnio 1 dalyje nurodytoms išmokoms iš Garantinio fondo, buvo skirtos kitų valstybių narių institucijų, atliekančių garantijų institucijų funkcijas. Jeigu šiame punkte nurodytam darbuotojui buvo skirtos išmokos iš Garantinio fondo, Taryba priima sprendimą dėl darbuotojui skirtų išmokų iš Garantinio fondo grąžinimo. Šios išmokos iš Garantinio fondo grąžinamos Vyriausybės nustatyta tvarka.
. Administratoriaus sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.
. Administratorius, priėmęs sprendimą dėl Garantinio fondo lėšų skyrimo, su darbdavio administratoriumi sudaro Garantinio fondo lėšų pervedimo sutartį (toliau – sutartis). Sutartyje turi būti nurodyta skiriama Garantinio fondo lėšų suma, jų naudojimo tvarka, sąskaita Garantinio fondo lėšoms pervesti, informacija apie šio įstatymo 6 straipsnio 2 dalies 1 punkte nurodytą atvejį dėl išmokų iš Garantinio fondo nepervedimo, Administratoriaus ir darbdavio administratoriaus įsipareigojimai ir atsakomybė.
. Darbdavio administratorius ne vėliau kaip per 30 dienų nuo Garantinio fondo lėšų pervedimo į sutartyje nurodytą sąskaitą dienos perveda darbuotojams jiems skirtas išmokas. Pervestos ir pagal paskirtį nepanaudotos Garantinio fondo lėšos ne vėliau kaip per 5 darbo dienas nuo šiame punkte nurodyto termino pabaigos grąžinamos į valstybės iždo bendrąją sąskaitą. Laiku negrąžinus nepanaudotų Garantinio fondo lėšų, darbdavio administratorius moka delspinigius pagal Lietuvos Respublikos finansų ministro nustatytą delspinigių normą, taikomą už pavėluotą mokesčio mokėjimą. Delspinigių suma pervedama į Garantinį fondą.
. Grąžinus į valstybės iždo bendrąją sąskaitą pervestas ir pagal paskirtį nepanaudotas Garantinio fondo lėšas, taip pat šio įstatymo 6 straipsnio 2 dalies 1 punkte nurodytu atveju, kai išmokos iš Garantinio fondo nepervedamos, išmokos iš Garantinio fondo darbuotojams išmokamos Vyriausybės nustatyta tvarka. Darbuotojai dėl šioje dalyje nurodytų išmokų iš Garantinio fondo išmokėjimo turi teisę kreiptis ne vėliau kaip per trejus metus nuo Tarybos sprendimo dėl Garantinio fondo lėšų skyrimo priėmimo dienos.
. Patvirtinta darbuotojų reikalavimų, susijusių su darbo santykiais, suma mažinama iš Garantinio fondo sumokėtos išmokos suma. Administratorius turi atgręžtinio reikalavimo teisę išieškoti šią sumą iš darbdavio. Administratoriaus reikalavimai tenkinami Įmonių bankroto įstatymo ir Fizinių asmenų bankroto įstatymo nustatyta tvarka. 
. Darbuotojai nepraranda teisės gauti išmokas iš Garantinio fondo darbdaviui į Garantinį fondą nesumokėjus šio įstatymo 5 straipsnio 1 dalies 1 punkte nurodytų įmokų.

 SKYRIUS


 straipsnis. 
. Teisę į ilgalaikio darbo išmoką turi asmuo, kurio darbo santykiai su Lietuvos Respublikos jurisdikcijoje esančiu darbdaviu jo atleidimo iš darbo dieną nepertraukiamai tęsėsi daugiau nei penkeri metai ir kuris yra atleistas iš darbo Lietuvos Respublikos darbo kodekso 57 straipsnyje nurodytais pagrindais.
. Ilgalaikio darbo išmoka šio straipsnio 2 dalyje nurodytiems asmenims, išskyrus asmenis atleistus iš biudžetinių įstaigų ir Lietuvos banko, mokama iš Ilgalaikio darbo išmokų fondo. Esant šiame įstatyme nustatytoms sąlygoms, šio straipsnio 2 dalyje nurodytiems asmenims, atleistiems iš biudžetinių įstaigų ir Lietuvos banko, šiame įstatyme nustatyto dydžio ilgalaikio darbo išmokas moka atleidęs darbdavys.

 straipsnis. 
. Darbuotojui, turinčiam teisę į ilgalaikio darbo išmoką, kaip tai numatyta šio įstatymo 9 straipsnio 1 dalyje, jį atleidus iš darbo ir kai tarp jo ir darbdavio per trijų mėnesių laikotarpį po atleidimo nėra sudaroma nauja darbo sutartis, iš Ilgalaikio darbo išmokų fondo jam skiriama:
) kai darbo santykiai su darbdaviu atleidimo iš darbo dieną tęsėsi penkerius ir daugiau metų, bet ne ilgiau kaip dešimt metų – jo vidutinio mėnesinio darbo užmokesčio dydžio ilgalaikio darbo išmoka;
) kai darbo santykiai su darbdaviu atleidimo iš darbo dieną tęsėsi dešimt metų ir daugiau, bet ne ilgiau kaip dvidešimt metų – dviejų jo vidutinių mėnesinio darbo užmokesčių dydžio ilgalaikio darbo išmoka;
) kai darbo santykiai su darbdaviu atleidimo iš darbo dieną tęsėsi dvidešimt metų ir daugiau – trijų jo vidutinių mėnesinio darbo užmokesčių dydžio ilgalaikio darbo išmoka.
. Ilgalaikio darbo išmokos, nurodytos šio straipsnio 1 dalyje, vieno mėnesio dydis apskaičiuojamas remiantis Lietuvos Respublikos apdraustųjų valstybiniu socialiniu draudimu ir valstybinio socialinio draudimo išmokų gavėjų registro (toliau – Registras) duomenimis pagal to darbuotojo už praėjusių dvylika mėnesių, buvusių prieš darbuotojo atleidimo mėnesį, priskaičiuotų darbuotojui su darbo santykiais susijusių pajamų, nuo kurių skaičiuojamos valstybinio socialinio draudimo įmokos, vidurkį. Vieno mėnesio vidutinio darbo užmokesčio dydžio ilgalaikio darbo išmoka negali viršyti dviejų minimaliųjų mėnesinių algų, galiojusių darbo sutarties nutraukimo dieną, sumos dydžio.
. Darbuotojui išmokama ilgalaikio darbo išmoka yra Lietuvos Respublikos gyventojų pajamų mokesčio įstatyme numatyto gyventojų pajamų mokesčio ir Lietuvos Respublikos sveikatos draudimo įstatyme numatytų privalomojo sveikatos draudimo įmok ų objektas.

 straipsnis. 
.	Ilgalaikio darbo išmokos skiriamos šio įstatymo 9 straipsnio 1 dalyje nurodytiems darbuotojams, išskyrus asmenis atleistus iš biudžetinių įstaigų ir Lietuvos banko, kai darbuotojas ne vėliau kaip per šešis mėnesius po atleidimo iš darbo kreipėsi IDIF nuostatų nustatyta tvarka į Administratorių, ne anksčiau kaip parėjus trims mėnesiams nuo atleidimo dienos. Ilgalaikio darbo išmokos yra mokamos IDIF nuostatuose nustatyta tvarka už praėjusį mėnesį ne rečiau kaip kartą per mėnesį iki išmokama visa darbuotojui paskirta šios išmokos suma, apskaičiuota šio įstatymo 10 straipsnyje numatyta tvarka. Ilgalaikio darbo išmokos iš biudžetinių įstaigų ir Lietuvos banko atleistiems darbuotojams skiriamos ir mokamos mutatis mutandis šio įstatymo ir IDIF nuostatų nustatyta tvarka.
.	Ilgalaikio darbo išmokos skiriamos tik esant realiam darbuotojo atleidimui iš darbo, tai yra kai tarp jo ir darbdavio per trijų mėnesių laikotarpį po atleidimo nėra sudaroma nauja darbo sutartis. Po ilgalaikio darbo išmokos skyrimo nustačius, kad tarp darbuotojo ir darbdavio per trijų mėnesių laikotarpį po atleidimo buvo sudaryta nauja darbo sutartis, darbuotojui skirtos Ilgalaikio darbo išmokos grąžinamos į Ilgalaikio darbo išmokų fondą IDIF nuostatų nustatyta tvarka. 
.	Ilgalaikio darbo išmokoms skirti reikalingi duomenys tikrinami naudojantis Registru ir kitomis reikalingomis duomenų bazėmis ir kita informacija.
.	Ilgalaikio darbo išmokų detalią skyrimo ir mokėjimo tvarką nustato IDIF nuostatai.

 straipsnis. Ilgalaikio darbo išmokos grąžinimas
Ilgalaikio darbo išmoka IDIF nuostatų nustatyta tvarka yra grąžinama į Ilgalaikio darbo išmokų fondą, kai:
)	 buvo pateikti neteisingi duomenys;
)	 atleidimas iš darbo nebuvo realus, tai yra, kad tarp darbuotojo ir darbdavio per trijų mėnesių laikotarpį po atleidimo buvo sudaryta nauja darbo sutartis;
)	darbo ginčą nagrinėjančio organo įsiteisėjusiu sprendimu atleidimas iš darbo buvo pripažintas neteisėtu.

 straipsnis. 
. Ilgalaikio darbo išmokų fondas yra valstybės išteklių fondas, skirtas užtikrinti šio įstatymo 9 straipsnio 1 dalyje nurodytų asmenų papildomas finansines garantijas. 
. Ilgalaikio darbo išmokų fondą administruoja Valstybinio socialinio draudimo fondo valdyba prie Socialinės apsaugos ir darbo ministerijos ir jos įgaliotos Valstybinio socialinio draudimo fondo administravimo įstaigos, vadovaudamasi IDIF nuostatais. 
. Ilgalaikio darbo išmokų fondas administruojamas vadovaujantis Lietuvos Respublikos Konstitucija, šiuo ir kitais įstatymais, IDIF nuostatais ir kitais teisės aktais.
. IDIF nuostatus tvirtina Vyriausybė.

 straipsnis. 
. Ilgalaikio darbo išmokų fondo lėšas sudaro:
) darbdavių mokamos šio straipsnio 3 dalyje nustatytos piniginės įmokos į Ilgalaikio darbo išmokų fondą;
) delspinigiai, palūkanos ir baudos;
) fizinių ir juridinių asmenų, kitų organizacijų ir jų padalinių savanoriškos įmokos;
) pajamos už investuotas laikinai laisvas lėšas;
) kitos teisėtai gautos lėšos.
. Ilgalaikio darbo išmokų fondo lėšos kaupiamos ir saugomos valstybės iždo bendrojoje sąskaitoje šiame įstatyme ir IDIF nuostatuose nustatyta tvarka. 
. Darbdaviai, kaip jie suprantami pagal Darbo kodekso 21 straipsnį, išskyrus biudžetines įstaigas ir Lietuvos banką, į Ilgalaikio darbo išmokų fondą moka 0,5 procento nuo Valstybinio socialinio draudimo įstatymo nustatyta tvarka apskaičiuotų pajamų, nuo kurių skaičiuojamos socialinio draudimo įmokos, dydžio įmokas už jų darbuotojus, dirbančius pagal darbo sutartį.
. Laikinai laisvas Ilgalaikio darbo išmokų fondo lėšas valdo ir sprendimus dėl šių lėšų investavimo finansų ministro nustatyta tvarka priima Lietuvos Respublikos finansų ministerija (toliau – Finansų ministerija), garantuodama, kad reikalingos investuotos lėšos, taip pat investavimo metu gautos pajamos būtų laiku grąžinamos į valstybės iždo bendrąją sąskaitą Ilgalaikio darbo išmokų mokėjimo tęstinumui užtikrinti. Laikinai laisvomis Ilgalaikio darbo išmokų fondo lėšomis laikomos valstybės iždo bendrojoje sąskaitoje esančios Ilgalaikio darbo išmokų fondo lėšos, kurios laikinai neskiriamos Ilgalaikio darbo išmokoms, nenaudojamos banko operacijoms, taip pat Ilgalaikio darbo išmokų fondo administravimo ir laikinai laisvų Ilgalaikio darbo išmokų fondo lėšų investavimo išlaidoms apmokėti.
.  Jeigu ilgalaikio darbo išmokoms mokėti Ilgalaikio darbo išmokų fonde trūksta lėšų, Tarybos sprendimu ilgalaikio darbo išmokoms gali būti naudojamos lėšos iš Garantinio fondo.  Ilgalaikio darbo išmokoms mokėti panaudota Garantinio fondo lėšų suma turi būti atkurta iš Ilgalaikio darbo išmokų fondo įmokų.

 straipsnis. Ilgalaikio darbo išmokų fondo lėšų naudojimas
Ilgalaikio darbo išmokų fondo lėšos naudojamos:
) ilgalaikio darbo išmokoms, kurios skiriamos šio įstatymo 10 straipsnyje nurodytais pagrindais;
) Įmokų į Ilgalaikio darbo išmokų fondą administravimo, Ilgalaikio darbo išmokų fondo administravimo ir valdymo išlaidoms apmokėti IDIF nuostatuose nustatyta tvarka;
) Laikinai laisvų lėšų investavimo išlaidoms apmokėti IDIF nuostatuose nustatyta tvarka;
) Ilgalaikio darbo išmokų fondo susidariusiems įsipareigojimams padengti;
) Garantinio fondo lėšų sumai, susidariusiai dėl šio įstatymo 14 straipsnio 5 dalyje susidariusios priežasties, atkurti..

 straipsnis 
. Ilgalaikio darbo išmokų duomenų bazė yra duomenų bazė, kurioje registruojami ilgalaikio darbo išmokų gavėjai, renkami, kaupiami, apdorojami, sisteminami, saugojami, naudojami ir asmens duomenų apsaugą reglamentuojančių teisės aktų nustatyta tvarka teikiami fiziniams ir juridiniams asmenims duomenų bazės duomenys ir jų pagrindu suformuoti dokumentai, susiję su ilgalaikio darbo išmokų gavėjais, atliekami kiti duomenų tvarkymo veiksmai. Ilgalaikio darbo išmokų duomenų bazės paskirtį, naudojimą ir valdymą reglamentuoja Ilgalaikio darbo išmokų duomenų bazės nuostatai. 
. Ilgalaikio darbo išmokų duomenų bazės nuostatus tvirtina Administratorius.
. Ilgalaikio darbo išmokų duomenų bazę valdo ir administruoja Administratorius vadovaudamasis Ilgalaikio darbo išmokų duomenų bazės nuostatuose nustatyta tvarka.


 SKYRIUS


 straipsnis. 
. Įmokos apskaičiuojamos bei mokamos ir duomenys apie apskaičiuotas įmokas teikiami mutatis mutandis Lietuvos Respublikos valstybinio socialinio draudimo įstatymo nustatyta tvarka ir terminais.
. Įmokas administruoja Įmokų administratorius Lietuvos Respublikos valstybinio socialinio draudimo įstatymo nustatyta tvarka. Per dieną surinktas (išieškotas) įmokas į Garantinį fondą ir į Ilgalaikio darbo išmokų fondą bei su jomis susijusias 18 straipsnio 1 dalyje nurodytas sumas Valstybinio socialinio draudimo fondo valdyba prie Socialinės apsaugos ir darbo ministerijos kitą darbo dieną perveda į valstybės iždo bendrąją sąskaitą finansų ministro nustatyta tvarka. 

 straipsnis. 
. Pažeidus šio įstatymo 17 straipsnio 1 dalyje nurodytą įmokų skaičiavimo ir mokėjimo tvarką, baudos skiriamos, palūkanos ir delspinigiai skaičiuojami Lietuvos Respublikos valstybinio socialinio draudimo įstatymo nustatyta tvarka.
. Jeigu Valstybinio socialinio draudimo fondo valdyba prie Socialinės apsaugos ir darbo ministerijos šio įstatymo 17 straipsnio 2 dalyje nustatyta tvarka neperveda surinktų (išieškotų) įmokų, ji moka delspinigius pagal Lietuvos Respublikos finansų ministro nustatytą delspinigių normą, taikomą už pavėluotą mokesčio mokėjimą.

 SKYRIUS


 straipsnis. Administratorius
Administratoriaus funkcijos:
) Vyriausybės ar jos įgaliotos institucijos nustatyta tvarka nagrinėja paraiškas, priima sprendimus dėl Garantinio fondo lėšų skyrimo, šio įstatymo 8 straipsnio 4 dalyje numatytais atvejais teikia Tarybai sprendimo projektą dėl Garantinio fondo lėšų skyrimo pritarimui;
) Vyriausybės ar jos įgaliotos institucijos nustatyta tvarka skelbia informaciją apie paraiškų nagrinėjimo eigą Administratoriaus interneto svetainėje;
) Vyriausybės ar jos įgaliotos institucijos nustatyta tvarka sudaro sutartis su Darbdavių administratoriais;
) IDIF nuostatų nustatyta tvarka priima sprendimus dėl ilgalaikio darbo išmokų skyrimo ir mokėjimo;
) rengia ir teikia Tarybai Garantinio fondo ir Ilgalaikio darbo išmokų fondo lėšų sąmatų projektus, taip pat Garantinio fondo ir Ilgalaikio darbo išmokų fondo metinių finansinių ataskaitų rinkinius;
) rengia ir teikia Tarybai ketvirčio ir metinę Administratoriaus veiklos ataskaitas ir skelbia jas Administratoriaus interneto svetainėje;
) tvirtina paraiškos ir sutarties pavyzdines formas, rekomendacijas dėl paraiškų pildymo ir teikimo ir skelbia jas Administratoriaus interneto svetainėje;
) Tarybos prašymu teikia informaciją dėl išmokų iš Garantinio fondo ir Ilgalaikio darbo išmokų fondo skyrimo, Garantinio fondo ir Ilgalaikio darbo išmokų fondo lėšų sąmatos vykdymo ir kitų Garantinio fondo ir Ilgalaikio darbo išmokų fondo administravimo klausimų;
) bendradarbiauja su valstybių narių institucijomis, atliekančiomis garantijų institucijų funkcijas ir teisės aktų nustatyta tvarka teikia joms ir Europos Komisijai informaciją;
) tvarko informaciją apie Garantinio fondo ir Ilgalaikio darbo išmokų fondo lėšų naudojimą;
) tvarko ir valdo Ilgalaikio darbo išmokų duomenų bazę;
) teikia pasiūlymus Lietuvos Respublikos socialinės apsaugos ir darbo ministerijai dėl Garantinio fondo nuostatų ir IDIF nuostatų pakeitimo;
) techniškai aptarnauja Tarybą;
) atstovauja Garantiniam fondui ir Ilgalaikio darbo išmokų fondui santykiuose su trečiaisiais asmenimis
) atlieka kitas Garantinio fondo nuostatuose ir IDIF nuostatuose nustatytas funkcijas.

 straipsnis. 
. Taryba prižiūri Garantinio fondo administratoriaus ir Ilgalaikio darbo išmokų fondo administratoriaus veiklą.
. Tarybos funkcijas vykdo Valstybinio socialinio draudimo fondo taryba.
. Taryba veikia pagal jos patvirtintą darbo reglamentą.
. Tarybos funkcijos:
) šio įstatymo 8 straipsnio 4 dalyje nustatytais atvejais priima sprendimus dėl pritarimo sprendimų projektams dėl Garantinio fondo lėšų skyrimo;
) pritaria Garantinio fondo ir Ilgalaikio darbo išmokų fondo lėšų sąmatos projektui, taip pat Garantinio fondo ir Ilgalaikio darbo išmokų fondo metinių ataskaitų rinkiniui;
) svarsto ketvirčio ir metinę Administratoriaus veiklos ataskaitas ir teikia pasiūlymus dėl Garantinio fondo ir Ilgalaikio darbo išmokų fondo administravimo;
) tvirtina metinę Tarybos veiklos ataskaitą;
) teikia pasiūlymus dėl Garantinio fondo ir Ilgalaikio darbo išmokų fondo sudarymo, taip pat dėl išmokų iš Garantinio fondo maksimalių dydžių;
) priima sprendimus kitais Ilgalaikio darbo išmokų fondo veiklos klausimais;
) esant šiame įstatyme nustatytoms sąlygoms, priima sprendimus dėl galimybės panaudoti Garantinio fondo lėšas ilgalaikio darbo išmokoms mokėti ir Ilgalaikio darbo išmokų fondo lėšas išmokoms iš Garantinio fondo mokėti;
) atlieka kitas Garantinio fondo nuostatuose nustatytas funkcijas.

 straipsnis. 
. Garantinio fondo ir Ilgalaikio darbo išmokų fondo lėšų sąmatas, taip pat Garantinio fondo ir Ilgalaikio darbo išmokų fondo metinių ataskaitų rinkinius tvirtina Lietuvos Respublikos Seimas (toliau – Seimas) Vyriausybės teikimu.
. Vyriausybė Garantinio fondo ir Ilgalaikio darbo išmokų fondo lėšų sąmatų projektus, taip pat įmokos į Ilgalaikio darbo išmokų fondą tarifo ateinantiems metams dydį teikia Seimui tvirtinti kartu su atitinkamų metų valstybės biudžeto ir savivaldybių biudžetų finansinių rodiklių patvirtinimo įstatymo projektu Lietuvos Respublikos Seimo statute nustatyta tvarka ir terminais.
. Jeigu ateinančių metų Garantinio fondo lėšų sąmata nepatvirtinama iki einamųjų metų pabaigos, Garantinio fondo lėšos, skiriamos vadovaujantis šio įstatymo 6 straipsniu, metų pradžioje iki Garantinio fondo lėšų sąmatos patvirtinimo kiekvieną mėnesį negali viršyti 1/12 praėjusiais metais skirtų Garantinio fondo lėšų. Jeigu ateinančių metų Ilgalaikio darbo išmokų fondo lėšų sąmata nepatvirtinama iki einamųjų metų pabaigos, Ilgalaikio darbo išmokų fondo lėšos, skiriamos vadovaujantis šio įstatymo 15 straipsniu, metų pradžioje iki Ilgalaikio darbo išmokų fondo lėšų sąmatos patvirtinimo kiekvieną mėnesį negali viršyti 1/12 praėjusiais metais skirtų Ilgalaikio darbo išmokų fondo lėšų.
. Garantinio fondo ir Ilgalaikio darbo išmokų fondo metinių ataskaitų rinkinio sudarymą, teikimą, tvirtinimą ir skelbimą reglamentuoja Lietuvos Respublikos viešojo sektoriaus atskaitomybės įstatymas.
. Valstybės kontrolė kiekvienais metais atlieka Garantinio fondo ir Ilgalaikio darbo išmokų fondo metinių ataskaitų rinkinio auditą ir parengia audito išvadą.

Skelbiu šį Lietuvos Respublikos Seimo priimtą įstatymą.

